**ΑΝΑΚΟΙΝΩΣΗ**

**Κατάταξη αποφοίτων Ινστιτούτων Επαγγελματικής Κατάρτισης, καθώς και Μεταλυκειακού Έτους – Τάξης Μαθητείας στο Τμήμα Αξιοποίησης Φυσικών Πόρων και Γεωργικής Μηχανικής για το Ακαδημαϊκό Έτος 2022-2023**

Η Συνέλευση του Τμήματος Αξιοποίησης Φυσικών Πόρων και Γεωργικής Μηχανικής (Συνεδρία 447/14.07.2022), λαμβάνοντας υπόψη την ισχύουσα σχετική Νομοθεσία, αποφάσισε την ΚΑΤΑΤΑΞΗ ΑΠΟΦΟΙΤΩΝ Ινστιτούτων Επαγγελματικής Κατάρτισης, καθώς και Μεταλυκειακού Έτους – Τάξης Μαθητείας στο Τμήμα για το Ακαδημαϊκό Έτος 2022-2023 με ΚΑΤΑΤΑΚΤΗΡΙΕΣ ΕΞΕΤΑΣΕΙΣ με θέματα ανάπτυξης σε τρία (3) μαθήματα ως εξής:

* Εισαγωγή στον Απειροστικό Λογισμό και τη Γραμμική Άλγεβρα
* Γενική και Ανόργανη Χημεία
* Φυσική

Όσον αφορά το ποσοστό των κατατάξεων των εν λόγω αποφοίτων, αυτό ορίζεται σε ποσοστό 1% επί του αριθμού των εισακτέων στο Τμήμα για το ακαδημαϊκό έτος 2022-2023 (90), ήτοι 0,9, δηλαδή ένας/μία (1) απόφοιτος/η.

Δεκτές γίνονται αιτήσεις κατάταξης από κατόχους των παρακάτω 18 Διπλωμάτων Επαγγελματικής Ειδικότητας Εκπαίδευσης και Κατάρτισης επιπέδου 5.

|  |  |  |  |  |  |
| --- | --- | --- | --- | --- | --- |
| ΕΙΔΙΚΟΤΗΤΕΣ ΜΕΤΑΛΥΚΙΑΚΟΥ ΕΤΟΥΣ |  |  |  |  |  |
| ΤΕΧΝΙΚΟΣ ΑΝΘΟΚΟΜΙΑΣ ΚΑΙ ΑΡΧΙΤΕΚΤΟΝΙΚΗΣ ΤΟΠΙΟΥ |  |  |  |  |
| ΤΕΧΝΙΚΟΣ ΔΟΜΙΚΩΝ ΕΡΓΩΝ ΚΑΙ ΓΕΩΠΛΗΡΟΦΟΡΙΚΗΣ |  |  |  |  |
| ΤΕΧΝΙΚΟΣ ΜΗΧΑΝΟΛΟΓΙΚΩΝ ΕΓΚΑΤΑΣΤΑΣΕΩΝ ΚΑΙ ΚΑΤΑΣΚΕΥΩΝ |  |  |  |
| ΤΕΧΝΙΚΟΣ ΦΥΤΙΚΗΣ ΠΑΡΑΓΩΓΗΣ |  |  |  |  |  |  |
|  |  |  |  |  |  |  |  |  |  |
| Ειδικότητες ΙΕΚ Νόμου 4186\_2013 |  |  |  |  |  |
| ΤΕΧΝΙΚΟΣ ΔΟΜΙΚΩΝ ΕΡΓΩΝ ΚΑΙ ΓΕΩΠΛΗΡΟΦΟΡΙΚΗΣ |  |  |  |  |
| ΤΕΧΝΙΚΟΣ ΒΙΟΛΟΓΙΚΗΣ/ΟΡΓΑΝΙΚΗΣ ΓΕΩΡΓΙΑΣ |  |  |  |  |  |
| ΤΕΧΝΙΚΟΣ ΘΕΡΜΟΚΗΠΙΩΝ ΚΑΙ ΚΑΛΛΙΕΡΓΕΙΩΝ ΥΠΟ ΚΑΛΥΨΗ |  |  |  |  |
| ΤΕΧΝΙΚΟΣ ΣΥΝΤΗΡΗΣΗΣ ΚΑΙ ΕΠΙΣΚΕΥΗΣ ΓΕΩΡΓΙΚΩΝ ΜΗΧΑΝΗΜΑΤΩΝ |  |  |  |
| ΔΙΑΧΕΙΡΙΣΤΗΣ ΣΥΣΤΗΜΑΤΩΝ ΕΚΤΡΟΦΗΣ ΑΓΡΟΤΙΚΩΝ ΖΩΩΝ |  |  |  |  |
|  |  |  |  |  |  |  |  |  |  |
| Ειδικότητες του Νόμου 2009\_1992 |  |  |  |  |  |
| ΤΕΧΝΙΚΟΣ ΑΝΑΠΑΡΑΓΩΓΗΣ ΑΓΡΟΤΙΚΩΝ ΖΩΩΝ |  |  |  |  |  |
| ΤΕΧΝΙΚΟΣ ΜΕΛΙΣΣΟΚΟΜΙΑΣ - ΣΗΡΟΤΡΟΦΙΑΣ |  |  |  |  |  |
| ΒΟΗΘΟΣ ΓΕΩΡΓΟΚΤΗΝΟΤΡΟΦΙΚΩΝ ΕΚΜΕΤΑΛΛΕΥΣΕΩΝ |  |  |  |  |
| ΔΙΑΧΕΙΡΙΣΤΗΣ ΓΕΩΡΓΟΚΤΗΝΟΤΡΟΦΙΚΩΝ ΕΜΕΤΑΛΛΕΥΣΕΩΝ |  |  |  |  |
| ΤΕΧΝΙΚΟΣ ΑΡΔΕΥΣΕΩΝ |  |  |  |  |  |  |  |
| ΤΕΧΝΙΚΟΣ ΒΙΟΛΟΓΙΚΗΣ - ΟΙΚΟΛΟΓΙΚΗΣ ΓΕΩΡΓΙΑΣ |  |  |  |  |  |
| ΤΕΧΝΙΚΟΣ ΔΕΝΔΡΟΚΟΜΙΑΣ ΚΑΙ ΜΕΤΑΠ. - ΕΠΕΞΕΡΓΑΣΙΑΣ ΠΡΟΪΟΝΤΩΝ ΕΛΙΑΣ - ΦΙΣΤΙΚΙΑΣ |  |
| ΤΕΧΝΙΚΟΣ ΘΕΡΜΟΚΗΠΙΩΝ |  |  |  |  |  |  |  |
| ΤΕΧΝΙΚΟΣ ΣΥΝΤΗΡΗΣΗΣ ΚΑΙ ΕΠΙΣΚΕΥΗΣ ΓΕΩΡΓΙΚΩΝ ΜΗΧΑΝΗΜΑΤΩΝ |  |  |  |

Σημειώνεται ότι οι επιτυχόντες/ούσες απόφοιτοι/ες **κατατάσσονται στο 1ο εξάμηνο σπουδών** του Προγράμματος Προπτυχιακών Σπουδών του Τμήματος ΑΦΠ&ΓΜ.

Οι επιτυχόντες/ούσες απαλλάσσονται από τη μελλοντική εξέταση των μαθημάτων στα οποία εξετάστηκαν για την κατάταξή τους, δεδομένου ότι τα μαθήματα αυτά αντιστοιχούν σε μαθήματα του Προγράμματος Προπτυχιακών Σπουδών του Τμήματός μας.

Η ύλη των Κατατακτηρίων Εξετάσεων είναι κοινή για όλους/ες τους/τις υποψήφιους/ες προς κατάταξη πτυχιούχους και είναι η εξής:

1. **ΑΠΕΙΡΟΣΤΙΚΟΣ ΛΟΓΙΣΜΟΣ**: Πραγματικές συναρτήσεις μιας μεταβλητής. Παράγωγος συναρτήσεων μιας μεταβλητής. Ολοκλήρωση και μέθοδοι ολοκλήρωσης. Ορισμένο ολοκλήρωμα.

2. **ΑΝΟΡΓΑΝΗ ΧΗΜΕΙΑ** Ατομικά πρότυπα, τροχιακά, περιοδικό σύστημα. Χημικοί δεσμοί. Σύμπλοκες ενώσεις. Χημικές ισορροπίες. Διαμοριακές ελκτικές δυνάμεις. Στοιχεία ηλεκτροχημείας. Χημική θερμοδυναμική. Χημική κινητική, κατάλυση. Ανόργανη ποιοτική ανάλυση. Οξέα – Βάσεις. Ογκομετρικές μέθοδοι: ογκομετρήσεις οξέως – βάσεως, οξειδαναγωγικές και συμπλοκομετρικές. Ιδιότητες ανόργανων στοιχείων γεωπονικού ενδιαφέροντος (N, S, P, K, Na, Ca, Mg, Al, Fe, Cu, Zn κ.α.).

3. **ΦΥΣΙΚΗ** ΜΗΧΑΝΙΚΗ - Κινηματική - Στατική - Νόμοι κλασσικής μηχανικής ΚΥΜΑΤΑ ΣΕ ΕΛΑΣΤΙΚΑ ΜΕΣΑ ΟΠΤΙΚΗ - Φάσματα - Φωτομετρία - Γεωμετρική Οπτική ΘΕΡΜΟΤΗΤΑ - Φαινόμενα Μεταφοράς - Μετατροπές Φάσεων ΡΑΔΙΕΝΕΡΓΕΙΑ

Οι ενδιαφερόμενοι/ες προς κατάταξη απόφοιτοι/ες θα πρέπει να υποβάλουν στη Γραμματεία του Τμήματος:

* Αίτηση (διατίθεται από τη Γραμματεία του Τμήματος σε έντυπη μορφή, αλλά και στην ιστοσελίδα του Τμήματος ΑΦΠ&ΓΜ σε ηλεκτρονική μορφή)
* Απλό φωτοαντίγραφο Διπλώματος Επαγγελματικής Ειδικότητας Εκπαίδευσης και Κατάρτισης επιπέδου πέντε (5) του Εθνικού Πλαισίου Προσόντων ή ισότιμου τίτλου

**Αιτήσεις μπορούν να υποβάλλονται με φυσική αυτοπρόσωπη παρουσία στη Γραμματεία του Τμήματος ή με νόμιμη εξουσιοδότηση τρίτου προσώπου από την 1/11/2022 έως και 15/11/2022**

Οι εξετάσεις θα διενεργηθούν στο διάστημα από 1η έως 20 Δεκεμβρίου 2022 και το Πρόγραμμά τους θα ανακοινωθεί τουλάχιστον δέκα (10) ημέρες πριν από την έναρξη εξέτασης του πρώτου μαθήματος.

Για περισσότερες πληροφορίες οι υποψήφιοι μπορούν να απευθύνονται στη Γραμματεία του Τμήματος (Μαίρη Φραγκίσκου) στα τηλέφωνα 2105294122, 2105294124 και στο e-mail: grammateiaafp-gm@aua.gr.